बलाई समाज के सामूहिक विवाह में सहयोग का आह्वान
जाहोता| जयपुर-चौमूराजमार्ग पर स्थित रामपुरा-डाबड़ी पुलिया के पास गुरूवार को बलाई विकास समिति की बैठक आयोजित की गई। बैठक की अध्यक्षता समिति प्रभारी फूलचंद बबेरवाल ने की। इस अवसर पर समिति के पदाधिकारियों ने 25 दिसंबर को सीकर जिले के नीम का थाना में आयोजित होने वाले सामूहिक विवाह सम्मेलन में सदस्यों द्वारा सहयोग करने पर चर्चा की गई। बैठक में 5 दिसंबर को आयोजित हुए बलाई समाज के सामूहिक विवाह सम्मेलन को सफल रहने पर सहयोग करने वाले लोगों का सम्मान का प्रस्ताव भी लिया गया।
किसानसंघ की बैठक
जाहोता|रामपुरा-डाबड़ीके खातियों की ढाणी सोलेट नगर में गुरुवार को भारतीय किसान संघ के तहसील पदाधिकारियों की बैठक आयोजित की गई। बैठक की अध्यक्षता तहसील अध्यक्ष लालचंद मीणा ने की। मुख्य अतिथि जयपुर जिला युवा प्रभारी सांवर मल सोलेट थे। विशिष्ट अतिथि आमेर सहमंत्री हरफूल निठारवाल, कोषाध्यक्ष रामनिवास शर्मा, इंद्रसिंह राव थे। सदस्यों ने क्षेत्र में बन रहे नकली दूध बनाने वालों के प्रति सख्त कार्रवाई करवाने का प्रस्ताव लेते हुए दुग्ध उत्पादकों को कांग्रेस शासन में चालू किए गए 2 रुपए प्रति लीटर बोनस को पुन: चालू करवाने की चर्चा की। बैठक में मुख्य रूप से दूध के 3 फेट की कीमत के भाव में पानी महंगा होना बताया गया। जबकि दूध की कीमत पानी की रेट से कम होने पर चिंता जताई गई। नकली दूध की सप्लाई दूध माफियाओं द्वारा करने पर सदस्यों ने इस बारे में स्वास्थ्य विभाग के अधिकारियों का मिली भगत का आरोप लगाया गया। सदस्यों ने 25 दिसंबर को रामपुरा-डाबड़ी, 26 को कंवरपुरा, 27 को चेतावाला, 28 को मानपुरा, 29 भट्टों की गली, 30 चौंप, 31 को रिसाणी सहित आदि गांवों में बैठकें आयोजित कर सरकार के खिलाफ विरोध जताएंगे।
जाहोता. रामपुरामें बलाई विकास समिति की बैठक में भाग लेते समाज के लोग।
hin_Deva hin_Deva hin_Deva hin_Deva hin_Deva